CELEX: 62012TN0182
Language: mt
Date: 2012-04-26 00:00:00
Title: Kawża T-182/12: Rikors ippreżentat fis- 26 ta’ April 2012 — HTTS vs Il-Kunsill

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/29
            
         Rikors ippreżentat fis-26 ta’ April 2012 — HTTS vs Il-Kunsill
   (Kawża T-182/12)
   2012/C 174/47
   Lingwa tal-kawża: il-Ġermaniż
   
      Partijiet
   
   
      Rikorrenti: HTTS Hanseatic Trade Trust & Shipping GmbH (Hamburg, il-Ġermanja) (rappreżentanti: J. Kienzle u M. Schlingmann, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla r-Regolament tal-Kunsill (UE) Nru 267/2012, tat-23 ta’ Marzu 2012, dwar miżuri restrittivi kontra l-Iran u li jħassar ir-Regolament (UE) Nru 961/2010, sa fejn huwa jikkonċernaha;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv: ksur tad-drittijiet tad-difiża tar-rikorrenti
               
                           —
                        
                        
                           Ir-rikorrenti ssostni li l-Kunsill kiser id-dritt tagħha għal protezzjoni ġudizzjarja effettiva u, b’mod partikolari, l-obbligu ta’ motivazzjoni, sa fejn huwa ma mmotivax suffiċjentement l-inklużjoni mill-ġdid tar-rikorrenti fil-lista tal-persuni, korpi u entitajiet suġġetti għal miżuri restrittivi skont l-Artikolu 23 tar-regolament ikkontestat.
                        
                     
                           —
                        
                        
                           Ir-rikorrenti ssostni wkoll li l-Kunsill kiser id-dritt għal smigħ tagħha, sa fejn hija ma kellhiex l-okkażjoni tesprimi l-fehma tagħha qabel ma ġiet inkluża mill-ġdid fil-listi ta’ sanzjoni u għalhekk ma setgħetx tinċita lill-Kunsill sabiex dan jirrevedi l-lista.
                        
                     
         
               (2)
            
            
               It-tieni motiv: inklużjoni mill-ġdid tar-rikorrenti fil-listi ta’ sanzjoni infondata
               
                           —
                        
                        
                           Ir-rikorrenti ssostni li l-motivi mressqa mill-Kunsill ma jiġġustifikawx l-inklużjoni tagħha mill-ġdid fil-listi ta’ sanzjoni, u huma, fil-kontenut tagħhom, foloz. Ir-rikorrenti tgħid, b’mod partikolari, li ma hijiex taħt il-kontroll ta’ IRISL.
                        
                     
                           —
                        
                        
                           Skont ir-rikorrenti, l-inklużjoni tagħha fil-listi ta’ sanzjoni hija bbażata fuq evalwazzjoni manifestament żbaljata, magħmula mill-Kunsill, tas-sitwazzjoni u tal-attivitajiet tagħha.
                        
                     
         
               (3)
            
            
               It-tielet motiv: ksur tad-dritt fundamentali tar-rikorrenti għar-rispett ta’ proprjetà
               
                           —
                        
                        
                           Ir-rikorrenti ssostni li l-inklużjoni tagħha mill-ġdid fil-listi ta’ sanzjoni tikser mingħajr ġustifikazzjoni d-dritt fundamentali tagħha għall-proprjetà, peress li hija ma tistax tifhem, minħabba l-motivazzjoni insuffiċjenti tal-Kunsill, għal liema raġunijiet hija ġiet inkluża mill-ġdid fil-lista tal-persuni ssanzjonati.
                        
                     
                           —
                        
                        
                           Barra minn hekk, ir-rikorrenti tqis li l-inklużjoni tagħha fil-listi ta’ sanzjoni tikser mingħajr ġustifikazzjoni d-drittijiet tagħha ta’ proprjetà u li ma hijiex, manifestament, xierqa sabiex tilħaq l-għanijiet tar-regolament ikkontestat. F’kull każ, ir-rikorrenti tqis li l-inklużjoni tagħha tmur lil hinn minn dak li huwa meħtieġ sabiex jinkisbu dawn l-għanijiet.